
Мемлекеттік кірістер комитетінің 
шетел валютасында салықтар мен бюджетке төлемдерді төлеуге арналған деректемелер мәселесі бойынша түсіндірмесі 


«Валюталық реттеу және валюталық бақылау туралы» Қазақстан Республикасы Заңының 6-бабы 1-тармағының 15) тармақшасына сәйкес Қазақстан Республикасының Салық кодексінде көзделген жағдайларда салықтарды және бюджетке төленетін басқа да міндетті төлемдерді төлеуге байланысты операцияларды жүргізу жағдайларын қоспағанда, Қазақстан Республикасының аумағында резиденттер арасындағы валюталық операцияларға тыйым салынады.
Ақшаны шетел валютасымен есептеу Қазақстан Республикасының Ұлттық Банкінде валюта түрлері бойынша ашылған Қазақстан Республикасы Қаржы министрлігі Мемлекеттік Қазынашылық комитетінің (бұдан әрі – ҚР ҚМ МҚК) ағымдағы шоттарына жүргізіледі.
Қазақстан Республикасының Ұлттық Банкінде ашылған ҚР ҚМ МҚК ағымдағы шоттарына шетел валютасында ақша аударуға арналған деректемелер ҚР ҚМ МҚК ресми сайтында орналастырылған (www.gov.kz/Деятельность/ Негізгі құжаттар / Шетел валютасы деректемелері).
Сонымен қатар, бюджетке төлемдерді шетел валютасымен төлеу үшін төлем тапсырмасын ресімдеу кезінде төлемнің егжей – тегжейінде ақша жөнелтушінің атауы және (немесе) БСН, алушы мемлекеттік кірістер органының атауы және (немесе) БСН (12 Сан), бюджеттік сыныптаманың коды (БСК, 6 Сан), төлем мақсатының коды (ТМҚ) көрсетілуі қажет екендігін ескертеміз. Мемлекеттік кірістер органдарының атаулары мен БСН (www.portal.kgd.gov.kz) сайтында «Ақпараттық ресурстар» / «Анықтамалықтар»/ «Анықтамалық (кодификатор)» Қазақстан Республикасының Мемлекеттік кірістер органдары бойынша бюджетке төлемдерді есептеу үшін БСН және деректемелері көрсетілген бөлімінде орналастырылған.

